10. การควบคุมภายใน

คณะกรรมการบริษัทได้แต่งตั้งคณะกรรมการตรวจสอบขึ้น กำหนดให้มีหน้าที่
กำกับดูแลรายงานทางการเงินของเครือฯ
ให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ ข้อกำหนดของตลาดหลักทรัพย์ฯ
และกฎหมายที่เกี่ยวข้อง การปฏิบัติตามหลักการบรรษัทภิบาลและจรรยาบรรณ
การประเมินการบริหารความเสี่ยงและการควบคุมภายในให้เหมาะสมมีประสิทธิภาพ
กำกับดูแลระบบงานตรวจสอบให้ได้มาตรฐานการตรวจสอบที่ดี คัดเลือกและแต่งตั้งผู้สอบบัญชี
รวมทั้งงานอื่นๆ ที่คณะกรรมการบริษัทได้มอบหมาย คณะกรรมการตรวจสอบ
ทำหน้าที่กำกับดูแลงานโดยมอบหมายให้สำนักงานตรวจสอบ ซึ่งเป็นหน่วยงานในบริษัทปูนซิเมนต์ไทย
จำกัด (มหาชน)
ปฏิบัติหน้าที่ตรวจสอบและรายงานผลการปฏิบัติงานโดยตรงกับคณะกรรมการตรวจสอบ
ในการปฏิบัติงานของสำนักงานตรวจสอบจะทำรายงานเสนอคณะกรรมการตรวจสอบเพื่อพิจารณาและประเมินผลทุกๆ
ไตรมาส และคณะกรรมการตรวจสอบจะนำเสนอรายงานต่อไปยังคณะกรรมการบริษัทในทุกๆ
ไตรมาสเช่นกัน

ในปี 2546 คณะกรรมการตรวจสอบได้พิจารณาและให้ความเห็นว่า บริษัทฯ ได้ปฏิบัติตาม
มาตรฐานการบัญชีของสมาคมนักบัญชีฯ และประกาศตลาดหลักทรัพย์ฯ
ในการรายงานงบการเงินรายไตรมาส และงบการเงินประจำปี 2546 และงบการเงินรวมเครือฯ
ไม่พบสิ่งที่เป็นสาระสำคัญซึ่งไม่สอดคล้องต่อการปฏิบัติตามหลักการบรรษัทภิบาลที่ดี
มีระบบการควบคุมภายในที่เหมาะสมกับสภาพธุรกิจและไม่พบจุดอ่อนที่เป็นสาระสำคัญซึ่งสอดคล้องกับความเห็นของผู้สอบบัญชี
(ดังรายละเอียดตามรายงานของคณะกรรมการการตรวจสอบ หน้า 96-97)

รายงานของคณะกรรมการตรวจสอบ ประจำปี 2546

ในรอบปี 2546
คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัทฯ
ได้แก่ การกำกับดูแลตามข้อบังคับว่าด้วยคณะกรรมการตรวจสอบ
รวมทั้งการปฏิบัติตามหลักบรรษัทภิบาลและจรรยาบรรณ โดยมีสาระสำคัญสรุปได้ดังนี้

1.  การพัฒนาระบบการตรวจสอบและข้อบังคับว่าด้วยคณะกรรมการตรวจสอบ
    ได้พัฒนาขอบเขตหน้าที่การตรวจสอบให้มีประสิทธิภาพยิ่งขึ้น เช่น
    ได้ปรับปรุงระบบการกำกับดูแลให้มีระบบงานเชิงป้องกันที่เป็นประโยชน์กับหน่วยงาน
    กำหนดให้มีการประเมินผลการปฏิบัติงานตรวจสอบให้สอดคล้องกับมาตรฐานสากล
    รวมทั้งปรับปรุงข้อความในข้อบังคับข้ออื่นๆ และได้ส่งให้ตลาดหลักทรัพย์แห่งประเทศไทย
    (ตลท.) แล้ว

2.  การกำกับดูแลการดำเนินงานของเครือฯ ตามหลักการบรรษัทภิบาลที่ดี
    ได้พัฒนาหลักการกำกับดูแลการดำเนินงานของเครือฯ
    ตามหลักการบรรษัทภิบาลที่มีอยู่แล้วให้ทันสมัย
    และได้จัดพิมพ์เพื่อใช้เป็นหลักการในการบริหารองค์กรและใช้เป็นคู่มือปฏิบัติงานตรวจสอบต่อไป
    เนื้อหาของหลักการดังกล่าวแบ่งออกเป็น 3 ส่วน คือ โครงสร้างของคณะกรรมการ
    หน้าที่และความรับผิดชอบของคณะกรรมการ และการปฏิบัติงานของคณะกรรมการ นอกจากนั้น
    ในปี 2546 บริษัทฯ ได้สอบทานการปฏิบัติตามหลักการกำกับดูแลกิจการที่ดี 15 ข้อของ ตลท.
    แล้วพบว่าได้ผลเป็นที่น่าพอใจกว่าปีก่อนๆ
    ตามรายละเอียดที่ปรากฏในรายงานประจำปีฉบับนี้แล้ว

3.  การกำกับดูแลและสอบทานงบการเงินรายไตรมาสและงบการเงินประจำปี 2546 ของบริษัทฯ
    และงบการเงินรวมเครือฯ
    ได้กำกับดูแลและสอบทานให้ปฏิบัติตามมาตรฐานบัญชีตามพระราชบัญญัติการบัญชี
    และประกาศของคณะกรรมการกำกับหลักทรัพย์และ ตลาดหลักทรัพย์ (ก.ล.ต.) และ ตลท.
    รวมทั้งให้เปิดเผยข้อมูลในงบการเงินอย่างเพียงพอและทันเวลา
    โดยสามารถเสนองบการเงินก่อนสอบทานรายไตรมาส
    และก่อนตรวจสอบประจำปีได้เร็วกว่ากำหนดเวลาของ ตลท.
    ผู้สอบบัญชีได้สอบทานหรือตรวจสอบงบการเงินดังกล่าวแล้ว
    ไม่มีการแก้ไขข้อมูลส่วนที่เป็นสาระสำคัญ

4.  การกำกับดูแลการบริหารความเสี่ยง ได้กำกับดูแลให้กลุ่มธุรกิจทุกกลุ่ม
    มีการบริหารความเสี่ยงตามหลักการที่กำหนดไว้อย่างเป็นระบบ
    โดยถือเป็นส่วนสำคัญในการจัดทำแผนงานประจำปีและแผนงานระยะปานกลางของบริษัทฯ
    มีการประเมินการบริหารความเสี่ยงรายไตรมาสตามปัจจัยความเสี่ยง
    โอกาสที่จะเกิดความเสี่ยง ประเมินผลกระทบที่เกิดจาก ความเสี่ยง
    รวมทั้งเสนอแนวทางในการจัดการความเสี่ยงดังกล่าว
    กลุ่มธุรกิจแต่ละกลุ่มสามารถบริหารความเสี่ยงได้อย่างน่าพอใจ
    และยังไม่พบความเสี่ยงที่มีผลกระทบต่อ การดำเนินธุรกิจที่เป็นสาระสำคัญ

5.  การประเมินระบบการควบคุมภายในของเครือฯ
    ได้ปรับปรุงระบบการควบคุมภายในที่เกี่ยวข้องกับการดำเนินธุรกิจให้มีประสิทธิผล
    ทันต่อการเปลี่ยนแปลงของสภาพเศรษฐกิจ
    ผลการประเมินระบบการควบคุมภายในสอดคล้องกับความเห็นของผู้สอบบัญชีที่ได้ให้ความเห็นทุกไตรมาสและประจำปีว่าไม่พบประเด็นปัญหาหรือข้อบกพร่องที่เป็นสาระสำคัญ
    นอกจากนั้นยังได้ให้กลุ่มธุรกิจนำหลักการประเมินผลการควบคุมภายใน
    ด้วยตนเองไปใช้ในการบริหารงานที่เป็นภารกิจหลัก
    มีการวิเคราะห์สาเหตุและกำหนดแนวทางแก้ไขปัญหาและติดตามผลการแก้ไขอย่างต่อเนื่องและเป็นรูปธรรม

6.  การกำกับดูแลงานตรวจสอบภายใน
    ได้สอบทานงานตรวจสอบภายในตามแผนงานที่ได้รับอนุมัติแล้วทุกไตรมาส
    รวมทั้งทบทวนนโยบายและแผนงานกลางปีให้สอดคล้องกับการดำเนินธุรกิจมากขึ้น
    สรุปผลการตรวจสอบเพื่อใช้กำหนดแนวทางแก้ไขปัญหาอย่างมีประสิทธิภาพ เช่น
    การแก้ไขปัญหาที่เกิดจากการปฏิบัติที่ต่างจากกฎหมาย ปัญหาการทุจริต
    การเพิ่มประสิทธิภาพ/ประสิทธิผลการปฏิบัติงาน
    สรุปและวิเคราะห์เรื่องที่หากไม่แก้ไขจะเป็นปัญหาสะสมและกลายเป็นปัญหาใหญ่
    รวมทั้งการตรวจสอบระบบสารสนเทศของหน่วยงานตรวจสอบ
    การตรวจสอบแต่ละหัวข้อดังกล่าวจะมีรายละเอียดประเด็นปัญหาที่ตรวจพบ
    ความเห็นของผู้ตรวจสอบ และแนวปฏิบัติเพื่อแก้ไขปัญหา
    โดยกำหนดวิธีการแก้ไขและเวลาที่จะแล้วเสร็จไว้เพื่อให้มีการติดตามผลอย่างรวดเร็วและเป็นประโยชน์จริง
    นอกจากนี้ สำนักงานตรวจสอบยังมีการจัดสัมมนาชี้แจงปัญหาต่างๆ ที่เกิดขึ้น
    รวมทั้งแนวทางการแก้ไขเพื่อให้กลุ่มธุรกิจแต่ละกลุ่มได้ทราบและนำไปปฏิบัติต่อไป

อนึ่ง คณะกรรมการตรวจสอบได้ให้ความเห็นเสนอแนะต่อคณะกรรมการบริษัทฯ
เพื่อขออนุมัติต่อที่ประชุมผู้ถือหุ้นแต่งตั้ง นายวิเชียร ธรรมตระกูล หรือนายวินิจ ศิลามงคล แห่งบริษัท
เคพีเอ็มจี ภูมิไชย สอบบัญชี จำกัด เป็นผู้สอบบัญชีของบริษัทประจำปี 2547

ในนามคณะกรรมการตรวจสอบ

[]พลอากาศตรี

  (กำธน สินธวานนท์)

ประธานคณะกรรมการตรวจสอบ

[]